section_heading: Povijest
paragraph_text: Radi boljeg povezivanja s drugim osobama zainteresiranim za slične teme, u proljeće 2008. godine Blanka Matković i Stipo Pilić osnovali su udrugu Hrvatska družba povjesničara "Dr. Rudolf Horvat", nazvanu po jednom od inicijatora osnivanja Hrvatske pučke seljačke stranke te znamenitom hrvatskom povjesničaru i autoru knjige Hrvatska na mučilištu Rudolfu Horvatu. Udruga je registrirana pri Gradskom uredu za opću upravu Grada Zagreba, njezinim članom može postati svaka fizička osoba i pravna osoba koja teži promoviranju istine o Hrvatskoj, njene povijesti i kulture te koja Upravnom odboru podnese zahtjev za primanje u članstvo.